VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

13/2011. (XII.15.) számú

r e n d e l e t e 

a 2012. évi ivóvíz díjáról.
Vése Községi Önkormányzat Képviselő-testülete az 1993. évi CIV. törvénnyel módosított 1990. évi LXXXVII. tv. 7.§. /1/. bekezdésében kapott felhatalmazás alapján – árhatósági hatáskörben eljárva – az alábbi rendeletet alkotja:

1.§.

/1/. Vése község Önkormányzata illetékességi területén az Önkormányzat tulajdonában lévő vízi közműből szolgáltatott mennyiséggel arányos ivóvíz fajlagos költsége 2012. évben 364 Ft/m3 azaz Háromszázhatvannégy forint/köbméter, mely az általános forgalmi adót nem tartalmazza.

/2/. Az önkormányzat, mint ármegállapító hatóság, 2012. évre vonatkozóan úgynevezett kéttényezős szolgáltatási díjrendszert állapít meg. A szolgáltatási díj egy rendelkezésre állási díjból és egy a fogyasztott mennyiséggel arányos változó díjból áll.

/3/. A rendelkezésre állási díj 400 Ft/hó + ÁFA, azaz Négyszáz forint/hó + általános forgalmi adó, melyet minden fogyasztási hellyel rendelkező fő-, vagy mellékmérős szolgáltatási szerződéssel ellátott fogyasztónak kötelessége fizetni, függetlenül az általa elfogyasztott szolgáltatási mennyiségtől.

/4/. A mennyiséggel arányos változó díj 281 Ft/m3 + ÁFA, azaz Kettőszáznyolcvanegy forint/köbméter + általános forgalmi adó, melynek alapja a vízmérő órán mért fogyasztási mennyiség, illetve annak hiányában a vonatkozó jogszabályok által meghatározott átalánymennyiség.

/5/. Nem kell a díjat fizetni a közműhálózaton lévő tűzcsapról tűzoltáshoz felhasznált vízért.

2.§.

A rendelet 2012. január 1. napján lép hatályba. A rendelet hatálybalépésével egyidejűleg a 11/2010. (XII.13.) számú rendelet hatályát veszti.

A rendelet közzétételéről és kihirdetéséről a körjegyző gondoskodik.

V é s e , 2011. december 15.



Bertók László 


Bertók Katalin 



 polgármester


   körjegyző

Záradék:

A rendelet kihirdetésre került: 2011. december 15.-én

Bertók Katalin

körjegyző

